# Csornai Múzeum

### A Wikipédiából, a szabad lexikonból.

A Csornai Múzeum a Rábaköz történeti, néprajzi értékeit bemutató gyűjtemény. Csornán, a premontrei prépostság épületének több évszázados falai között kapott otthont 1969-ben. A rendház a 1180 körül épült, majd 1802-1808 között egy tűzvész nyomán újraépítették késő barokk stílusban.

A város céhes emlékeiből mutat be régi tárgyakat. Az évszámos céhládák, oklevelek, vándorkönyvek, veretes pecsétnyomók a mozgalmas iparos életről tanúskodnak. A kézművesek világát idézik a bemutatott hajdani eszközök. Voltak a vidéknek olyan híres mesterei, akiknek hírneve túljutott megyehatárokon. Műhelyük felszerelésével, valamint valamikori termékeikkel is megismerkedhetünk. A múlt századi szatócsbolt teljes berendezésének életszerű bemutatása a település kereskedelmi múltjából részleteket tár fel.

A Csornai Helytörténeti Múzeum leggazdagabb része a néprajzi gyűjteménye. A rábaközi paraszti életmódot, lakberendezést a tárgyak tömkelege szinesíti. Külön figyelmet érdemel a 18. századi mestergerenda, a faragott és festett parasztbútorok, valamint a változatos népi hímzőkulturátt örző lakástextilek (lepedőszékek, párnavégek, törülközők).

A csornai népviselet színpompás részleteivel is megismerkedhet a látogató. Az ünnepi selyemviselet darabjai: A „puruc”, a kötény, a vállkendő, a „pillangós bársonykobak”, a csornai „metéléses kendő”, a „bökös harisnya” a rábaközi ünnepnapok színes életét idézi fel.

A prépostság ódon falai között a gazdag hagyományokban tehetünk érdekes tudásfejlesztő sétát. Megismerhető a vidék múltja, annak hétköznapjai és ünnepei, amiből a tájék jelene is táplálkozik.

## [szerkesztés] Források

- Gülch Csaba: Az élet múzeuma cikke alapján Hétvégi Múzeumi Magazin 2003.
- Magyarország múzeumai, Vincze Kiadó, Budapest, 1998, ISBN 963 9069 99 X

## [szerkesztés] Külső hivatkozások

- A Csornai Múzeum honlapja
- A Csornai Múzeum a Vendégvárón

A lap eredeti címe "http://hu.wikipedia.org../../../c/s/o/Csornai_M%C3%BAzeum_acca.html"

Kategória: Csorna

##### Views

- Szócikk
- Vitalap
- Aktuális változat

##### Keresés